 EndSARS Protest Update: Aráàlú gbé ajílẹ àti oògùn apakòkòrò dípò oúnjẹ ìrànwọ Covid-19 lEkiti Gẹgẹ bi ọpọlọpọ fidio to n tan kalẹ lori ayelujara, ilu Eko ni awọn eeyan naa ti kọkọ kọlu awọn ile ti wọn ko ounjẹ naa si, ti wọn si ri ọpọ ounjẹ ko. Ko pẹ si asiko naa ti awọn eeyan ipinlẹ miran bii Oyo, Osun, Kwara ati Ekiti naa bẹrẹ si n kọlu irufẹ ibudo nnkan pamọ si bẹẹ ni ipinlẹ wọn, lati ko ounjẹ ọhun. Àwọn iròyin tì ẹ leè ní ìfẹ síí: Ṣugbọn ni ti ipinlẹ Ekiti, ọrọ ko ri bẹ nitori ohun ti a gbọ ni pe, oogun apakokoro ati ajilẹ ni awọn eeyan ji ko dipo ounjẹ. Lara awọn to ke gbajare ni ọkunrin kan ti orukọ rẹ n jẹ Babajide lori Twitter to sọ pe gbogbo ipinlẹ ni awọn eeyan ti n ji ounjẹ iranwọ Covid-19 ti ijọba fi pamọ ko, ayafi Ekiti ti awọn eeyan rẹ n ko oogun apakokoro ati ajilẹ. Yatọ si ọgbẹni yii, awọn eeyan miran na tun n lọgun lori ayelujara pe majele ni ẹnikẹni to ba ro pe oun ko ounjẹ Covid-19 lEkiti ko. Ṣaaju ni ijọba ipinlẹ naa ti kọkọ ke gbajari pe awọn janduku kan n gbimọ lati kọlu awọn ile ikẹru si ni ipnlẹ naa nitori pe wọn wa ounjẹ iranwọn Covid-19. Ninu atẹajde ti kọmiṣona fun eto iroyin, Akin Omole fi lede, o ni ijọba Ekiti kò kó ounjẹ iranwọ Covid-19 pamọ sibi kankan nitori o ti pin gbogbo rẹ lasiko igbele. Ṣugbọn ṣe ootọ ni pe ounjẹ iranwọ Covid-19 ni awọn eeyan ko lEkiti tabi ko ri bẹẹ? Ijọba Ekiti ko tii sọ ohunkohun nipa ọrọ yii. EndSARS : Àwọn ọdọ dáná sun tírélà akẹrù tẹrùtẹrù ní Ekiti : Lẹyin ikọlu to waye nibi iwọde EndSARS ni Lekki Toll Gate lEko, ni ọpọ awọn ara ilu kan bẹrẹ si n kọlu awọn ile ti ijọba ko awọn ounjẹ to yẹ ko pin lasiko igbele Covid-19 si. 